Arī Stradiņa slimnīcas vecmātes varētu prasīt lielākas algas
Stradiņa slimnīcas vecmātes ir neapmierinātas ar savu algu.
Viņas varētu pievienoties Rīgas Dzemdību nama kolēģēm un prasīt algas palielinājumu.
Vecmātes plāno jau nākamnedēļ iesniegt vēstuli gan slimnīcas vadībai, gan Veselības ministrijai.
Vēstulē pieprasīs palielināt algas.
Šai prasībai varētu pievienoties arī Stradiņa slimnīcas dzemdību speciālisti.
Rīgas Dzemdību nama darbinieki solījuši pamest darbu, ja algas nepalielinās.
Krievija atzīst Doņeckas un Luhanskas dokumentus
Krievijas prezidents Vladimirs Putins parakstījis dokumentu, kas atzīst Doņeckas un Luhanskas izsniegtos personas dokumentus.
Šo personas dokumentu īpašnieki varēs Krievijā iebraukt bez vīzas.
Doņecka un Luhanska ir separātiskās tautas republikas Ukrainas austrumos.
Tur joprojām notiek nemieri. Ukrainas prezidents Petro Porošenko paziņoja, ka Krievijas lēmums ir tiesību pārkāpums un pierādījums, ka Krievija cenšas iekarot šīs teritorijas.
Nacionālajā Mākslas muzejā Purvīša balvas darbu izstāde
No sestdienas, 18.februāra, līdz 9.aprīlim Latvijas Nacionālā mākslas muzejā apskatāma Purvīša balvas darbu izstāde.
To var aplūkot muzeja Lielajā izstāžu zālē.
Uz Purvīša balvu pretendēja astoņi mākslinieki.
Balvu ieguva mākslinieku grupa – Krišs Salmanis, Anna Salmane un Kristaps Pētersons.
Purvīša balvu viņi ieguva par izstādi ar nosaukumu "Dziesma". Mākslas muzejā apskatāms šis un arī pārējo mākslinieku darbi.
Svētdien būs stiprāks vējš un lietus
Svētdien, 19.februārī, pūtīs brāzmains vējš un valsts lielākajā daļā līs.
Debesis būs apmākušās.
Vietām ceļi slideni.
Austrumos vietām gaidāms sniegs.
Gaisa temperatūra naktī -2..+3 grādi, dienā +1..+5 grādi.